**Liite 8**

**Vaalilautakunnan pöytäkirja 2/2022**

# *Kuulutus Vieremän seurakunnan seurakuntavaalien ennakkoäänestyksestä*

Suomen evankelis-luterilaisessa kirkossa toimitetaan 20.11.2022 seurakuntavaalit, joissa valitaan jäsenet seurakuntien kirkkovaltuustoihin tai seurakuntayhtymiin kuuluvissa seurakunnissa yhteisiin kirkkovaltuustoihin ja seurakuntaneuvostoihin.

Seurakuntavaalien ennakkoäänestys järjestetään 8.11.–12.11.2022 joka päivä Vieremän kunnan kirjastossa, osoitteessa Lyhtytie 2, 74200 Vieremä kello 9.00–18.00

sekä Vieremän kunnan kirkonkylän koululla, osoitteessa Petterintie 12, 74200 Vieremä 9.11.2022 klo 10.00 - 14.00.

Äänioikeutettu seurakunnan jäsen voi äänestää ennakkoon missä tahansa ennakkoäänestyspaikassa Suomessa ilmoittautumalla vaalitoimitsijalle ja esittämällä henkilötodistuksensa tai muun riittävän selvityksen henkilöllisyydestään.

Äänestäjällä on oikeus äänestää sen seurakunnan ehdokaslistojen yhdistelmän ehdokasta, missä seurakunnassa hänet on 15.8.2022 merkitty läsnä olevaksi seurakunnan jäseneksi sekä äänioikeutettujen luetteloon äänioikeutetuksi (viimeistään 20.11.2022 16 vuotta täyttävä kirkon jäsen). Oman seurakunnan ennakkoäänestyspaikassa äänestäjällä on mahdollisuus tutustua ehdokaslistojen yhdistelmään. Muun seurakunnan ennakkoäänestyspaikassa äänestettäessä äänestäjän on omatoimisesti otettava selvää oman seurakuntansa ehdokkaista. Lisätietoja löytyy vaalien verkkosivuilta [seurakuntavaalit.fi](https://www.seurakuntavaalit.fi/etusivu).

Äänioikeutettu, jonka kyky liikkua tai toimia on siinä määrin rajoittunut, ettei hän pääse äänestys- tai ennakkoäänestyspaikkaan ilman kohtuuttomia vaikeuksia, saa äänestää ennakolta kotonaan. Hänen tai valitsemansa henkilön on ilmoitettava kotiäänestyspyyntö vaalilautakunnalle kirjallisesti tai puhelimitse kirkkoherranvirastoon viimeistään 4.11.2022 ennen kello 16.00. Kirkkoherranvirasto/seurakuntatoimisto on auki ma 31.10. klo 9-12, to 3.11. klo 11-14 ja pe 4.11. klo 8-16. Kirkkoherranviraston/seurakuntatoimiston puhelinnumero on 0400 714 554.

Kotiäänestyksen yhteydessä voi äänestää myös omaishoidon tuesta annetussa laissa (937/2005) tarkoitettu omaishoitaja. Kotiäänestykseen ilmoittautumislomakkeita on saatavana kirkkoherranvirastosta/seurakuntatoimistosta ja vaalien verkkosivuilta [info.seurakuntavaalit.fi](https://www.info.seurakuntavaalit.fi/vaalien-jarjestaminen/vaaliasiakirjat)

Vieremä 15.9.2022

Vieremän seurakunnan vaalilautakunnan puolesta

Jukka Koivusalo

Puheenjohtaja

*(Pöytäkirjaan liitettävään alkuperäiseen kuulutukseen merkitään:)*

Kuulutus on ollut nähtävänä Vieremän seurakunnan ilmoitustaululla 26.10.–12.11.2022

Kuulutuksesta on ilmoitettu 26.10.2022 sanomalehdessä Miilu ja Iisalmen Sanomat.

Jukka Koivusalo Puheenjohtaja